FI Euroopan unionin virallinen lehti C 252/16

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen

2010/C 252/06

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

YHTENÄINEN ASIAKIRJA

NEUVOSTON ASETUS (EY) N:o 510/2006

” ”(SHAANXI PING GUO)

EY-N:o: CN-PDO-0005-0629-16.07.2007

SMM ( ) SAN ( X )

1. Nimi:

” ” (Shaanxi ping guo)

2. Jäsenvaltio tai kolmas maa:

Kiinan kansantasavalta

3. Maataloustuotteen tai elintarvikkeen kuvaus:

3.1 Tuotetyyppi:

Luokka 1.6: Hedelmät, vihannekset ja viljat sellaisenaan tai jalostettuina

3.2 Kuvaus 1 kohdassa nimetystä tuotteesta:

Shaanxi ping guo -omenoita viljellään korkealla Loessin ylätasangolla Weibein alueella, jossa saadaan paljon auringonpaistetta ja maaperä on hedelmällistä. Kaikki nämä luonnonolosuhteet vaikuttavat omenoiden ominaisuuksiin, kuten ”punaisten lajikkeiden kirkas väri, kelta-vihreiden lajikkeiden kaunis väri, paksu pintakelmu, mehukas ja kiinteä hedelmäliha, sopivan makea ja hapan maku, pitkä säilyvyys ja hyvä kuljetusten kesto”.

Shaanxin omenoiden tuotantoon soveltuvien viiden eri lajikkeen aistinvaraiset ominaisuudet ovat seuraavanlaiset: (kyseisten viiden lajikkeen) omenoiden on saavutettava riittävä kypsyysaste niin, että kuori säilyy puhtaana, omenoissa ei ole mitään outoa hajua eikä ulkopuolelta tullutta epätavallista kosteutta. Omenoiden olisi saavutettava sopiva kypsyys tuoreena syöntiä ja varastointia varten. Kypsässä hedelmässä olisi oltava sille ominainen väri ja kiilto. Keskimääräisen koostumusindeksin olisi oltava ≥ 0,7.

Shaanxi pin guo -omenoiden tuotantoon soveltuvien viiden eri lajikkeen fysiokemialliset tunnusmerkit ovat seuraavanlaiset:

Lajike Hedelmän vähimmäishalkaisija (mm) (≥) Värin vähimmäisala (%) (≥) Hedelmän kovuus (kgf/cm2) Liukenevat aineet (%) Happamuus (%) Ekstra-luokka I luokka II luokka Ekstra-luokka I luokka II luokka ≥ ≥ ≤ Fuji 80 75 70 kirkkaanpunainen 85 kirkkaanpunainen 80 kirkkaanpunainen 70 7,5 14 0,4 Qinguan 80 75 70 kirkkaanpunainen 90 kirkkaanpunainen 85 kirkkaanpunainen 80 7 14 0,3 Yuanshuai 80 75 70 kirkkaanpunainen 95 kirkkaanpunainen 90 kirkkaanpunainen 80 7 13 0,3 Gala 75 70 65 kirkkaanpunainen 80 kirkkaanpunainen 70 kirkkaanpunainen 65 7 13 0,4 Jinguan 80 75 70 keltavihreä keltavihreä keltavihreä 7 13 0,4

3.3 Raaka-aineet:

—

3.4 Rehu (ainoastaan eläinperäiset tuotteet):

—

3.5 Erityiset tuotantovaiheet, joiden on tapahduttava yksilöidyllä maantieteellisellä alueella:

—

3.6 Viipalointia, raastamista, pakkaamista jne. koskevat erityiset säännöt:

Pakkaaminen, varastointi ja kuljetus

Pakkaajina ovat Shaanxi ping guo GI -merkin saaneet yritykset, jotka toimivat maantieteellisten merkintöjen suojasta ja alkuperäpaikoista vastaavan viraston valvonnassa. Jokaiseen laatikkoon kiinnitetään kortti, jonka avulla tuote voidaan jäljittää laaduntarkastusta varten.

3.7 Merkintöjä koskevat erityiset säännöt:

3.7.1 Kuhunkin yksittäislähetykseen kiinnitetään pakkausmerkki, jonka pitää olla muodoltaan ja sisällöltään yhtenäinen.

3.7.2 Yrityksen rekisteröidyn tavaramerkin lisäksi kaikkien laatikoiden ulkopintaan on merkittävä selkeästi alkuperäpaikka (etiketti) Shaanxi ping guo -omenoiden suojaamiseksi. Etiketistä on lisäksi käytävä ilmi lajike, luokka (erittely), nettopaino, viljelyalue, kauppias tai lähettäjä. Sanamuodon on oltava selkeä ja virheetön, ja värin selkeästi erottuva. Laatikon ulkopintaan merkittävien tietojen on vastattava laatikon sisältöä, ja kaikkiin laatikossa oleviin omeniin on kiinnitettävä erityinen merkki.

4. Maantieteellisen alueen tarkka rajaus:

Shaanxi ping guo -omenoiden rajatun suojatun tuotantoalueen koordinaatit ovat 34° 38′–37° 02′ pohjoista leveyttä ja 105° 35′–110° 37′ itäistä pituutta. Alue sijaitsee Loessin ylätasangolla Koillis-Kiinassa. Alueella on lähinnä rotkoja ja raviineja. Maaperä on irtonaista. Ilmasto vaihtelee puolikosteasta puolikuivaan.

Shaanxi ping guo -omenoiden rajattu suojattu tuotantoalue kattaa kaikki kaupungit ja kylät 15:llä Shaanxin maakunnan hallinto- ja muulla alueella, mukaan lukien Baotan alue, Fun hallintoalue, Yichuan, Luochuan, Huangling, Yintain piirikunta, Yaozhoun piirikunta, Yijun, Fengxiang, Baishui, Heyang, Xunyi, Yongshou, Changwu ja Chunhua, sekä osia kaupungeista ja kylistä seuraavilla 14 hallintoalueella (kaupunkeja tai muita alueita): Chencangin piirikunta, Jintain piirikunta, Weibinin piirikunta, Qishan, Fufeng, Longxianin hallintoalue, Qianyang, Pucheng, Chengcheng, Hancheng, Fuping, Liquan, Qianxianin hallintoalue ja Binxianin hallintoalue.

5. Yhteys maantieteelliseen alueeseen:

5.1 Maantieteellisen alueen erityisyys:

Loessin ylätasanko Weibein alueella Shaanxissa ulottuu (leveysasteen mukaan) lämpimältä vyöhykkeeltä lämpimänlauhkealle ja pohjoisen subtrooppiselle vyöhykkeelle. Se sijaitsee aivan Keltaisenjoen eteläpuolella mutta juuri Yangtzejoen pohjoispuolella. Alue sijaitsee korkealla, ja päivittäiset lämpötilat vaihtelevat paljon. Maaperä on pölyävää, ja siinä on paljon mikroravinteita (esimerkiksi K, Ca, Mn, Zn ja Se). Alueella on lähinnä rotkoja ja raviineja. Maaperä on enimmäkseen lössimaata. Ilmasto vaihtelee puolikosteasta puolikuivaan.

5.2 Tuotteen erityisyys:

5.2.1 Kirkas väri

Väri on tärkeimpiä tekijöitä omenoiden ulkonäön ja kaupallisen arvon kannalta. Shaanxi ping guo -omenoiden erinomainen väri johtuu ennen kaikkea siitä, että väri muodostuu aikaisessa vaiheessa ja helposti. Omena onkin sen vuoksi suurimmaksi osin kirkkaan värinen.

5.2.2 Paksu pintakelmu

Pintakelmussa on monia niistä ravinto- ja muista aineista, jotka lisäävät omenan terveysarvoa. Pintakelmun paksuus näkyy Shaanxin omenoiden paksussa kuoressa, puhtaassa vioittumattomassa ulkopinnassa ja korkeassa pektiinipitoisuudessa.

5.2.3 Vahva maku

Maku on tärkeimpiä tekijöitä omenoiden laadun kannalta. Shaanxi ping guo -omenoiden vahva maku johtuu niiden korkeasta sokeripitoisuudesta, mehukkaasta ja kiinteästä hedelmälihasta, voimakkaasta tuoksusta ja ravintoaineiden paljoudesta.

5.2.4 Varastoinnin ja kuljetuksen kestokyky

Varastoinnin ja kuljetuksen kestokyky on hyvin tärkeä tekijä varmistamaan, että omenoita voidaan myydä ympäri vuoden. Omenoiden säilyvyysaika pitenee, omenat soveltuvat hyvin kansainväliseen kauppaan ja niiden arvo kasvaa. Shaanxin omenoilla on paksu kuori ja paljon vahamaisia aineita hedelmälihassa. Omenat on tiiviitä ja kovia. Niissä on paljon liukenemattomia aineita. Kaikkien näiden ominaisuuksien ansiosta Shaanxin omenat kestävät erittäin hyvin varastointia ja kuljetusta.

5.3 Syy-seuraussuhde, joka yhdistää maantieteellisen alueen tuotteen erityislaatuun, maineeseen tai muihin ominaisuuksiin:

Loessin ylätasangolla Weihejoen pohjoispuolella Shaanxissa risteilee rotkoja ja raviineja. Satoisa ja paksu maaperä levittäytyy läpi laajojen kukkuloiden ja kuivien ylätasankojen. Ilmasto sopii ihanteellisesti omenapuiden viljelyyn. Ainutlaatuiset luonnonolot ja kulttuuriperintö ovat Shaanxi ping guo -omenoiden erityisen laadun salaisuus.

5.3.1 Luonnonolot

5.3.1.1 Maaperä

Maaperä on Shaanxin maakunnan omenanviljelyalueella jopa 80–200 metriä paksua. Pehmeä lössimaa sisältää paljon ihmisen terveydelle hyödyllisiä mikroravinteita, esimerkiksi rautaa ja kalsiumia. Lisäksi se suosii ilmankiertoa, kosteutta ja satoisuutta. Olosuhteet suosivatkin omenapuiden juurten kehitystä. Maaperässä on myös riittävästi vettä ja ravinteita varmistamaan hedelmäpuiden ja omenoiden kasvu. Alueen maaperä täyttääkin hedelmien laadun vaatimat perusedellytykset ja takaa Shaanxi ping guo -omenoiden erityisyyden.

5.3.1.2 Ilmasto

Shaanxin omenoiden viljelyalue sijaitsee 800–1 200 metriä merenpinnan yläpuolella. Valointensiteetti on 3 500–50 000 cd. Auringonpaistetta saadaan 2 200–2 400 tuntia vuodessa. Elokuusta syyskuuhun aurinko paistaa yli 300 tuntia. Korkealla sijaitsevan kasvupaikan ansiosta omenat saavat tarpeeksi auringonpaistetta, jolloin niistä tulee kirkkaanvärisiä, pintavahasta muodostuu paksu ja sokeri-, happo- ja c-vitamiinipitoisuus kasvaa. Nämä seikat vaikuttavat myös omenan kovuuteen.

Päivälämpötilojen suuri vaihtelu vaikuttaa osaltaan omenapuiden suhteellisen suureen ravinnepitoisuuteen. Omenan sokeripitoisuudesta muodostuu korkea ja omena saa erityisen maun, minkä vuoksi siitä onkin tullut suosittu.

Omenanviljelyssä käytetään luonnonmukaisesti sadevettä. Shaanxin maakunnan omenanviljelyalueella saadaan kohtalaisesti sadetta läpi koko vuoden. Vuotuinen sademäärä on 560–750 mm. Ilmankosteus on suhteellisen alhainen, eikä näin ollen suosi tuholaisten ja hyönteisten leviämistä ja kasvua. Kasvitautien ja tuholaisten määrä ja riski ovatkin alueella tämän ansiosta vähäiset.

5.3.2 Inhimilliset tekijät

Yleisessä käytössä on neljä keskeistä tekniikkaa eli voimakas leikkaus, tuntuva karsinta, taitava lannoitus ja haittatekijöiden puuttuminen, jotka ovat huomattavasti edistäneet Shaanxi ping guo -omenoiden laatua ja turvallisuutta.

Eritelmän julkaisutiedot:

EU-linkki DOOR-hakemukseen

(1) EUVL L 93, 31.3.2006, s. 12.